Document ID: 31991L0659

Komisijas Direktīva
(1991. gada 3. decembris),
ar ko tehnikas attīstībai pielāgo I pielikumu Padomes Direktīvai 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojum
(91/659/EEK)iem (azbests)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Direktīvu 76/769/EEK (1976. gada 27. jūlijs) par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem [1], kurā jaunākie grozījumi izdarīti ar Direktīvu 91/339/EEK [2], un jo īpaši tās 2.a pantu, kas ieviests ar Direktīvu 89/678/EEK [3],
tā kā tad, ja tiek lietots azbests un pat ražojumi, kas to satur, var atbrīvoties šķiedras, kuras izraisa azbestozi, mezoteliomu un plaušu vēzi; tā kā tādēļ attiecībā uz tirgū laišanu un lietošanu jāpiemēro visstingrākie iespējamie ierobežojumi;
tā kā Padomes Direktīvā 83/478/EEK [4], ar ko piekto reizi groza Direktīvu 76/769/EEK, pieļaujot trīs izņēmumus, ir noteikts, ka turpmāk nedrīkst laist tirgū un lietot krokidolīta tipa azbesta šķiedras un ražojumus, kas to satur; tā kā ar to pašu direktīvu ir ieviesti obligātie marķēšanas noteikumi attiecībā uz visiem ražojumiem, kas satur azbesta šķiedru;
tā kā Padomes Direktīvā 85/610/EEK [5], ar ko septīto reizi groza Direktīvu 76/769/EEK, ir noteikts, ka azbesta šķiedras vairs nedrīkst laist tirgū un lietot rotaļlietās, materiālos un preparātos, kurus lieto izsmidzinot, mazumtirdzniecības produktos pulverveidā, smēķēšanas piederumos, katalītiskajos sildītājos, krāsās un lakās;
tā kā, lai aizsargātu cilvēka veselību, ir jāuzlabo bīstamo azbesta šķiedru tirgū laišanas un lietošanas uzraudzība īpaši jau tādēļ, ka dažiem lietojumiem ir aizstājējprodukti, kurus, pamatojoties uz riska analīzi, uzskata par mazāk bīstamiem;
tā kā cilvēku veselību un vidi var ļoti efektīvi aizsargāt, aizliedzot lietot dažas šķiedras, piemēram, amfibolazbesta šķiedras, kas saskaņā ar dažiem zinātniskajiem avotiem ir īpaši bīstamas; tā kā praktisku apsvērumu dēļ tādu aizliegumu pagaidām nevar attiecināt arī uz dabā sastopamiem materiāliem, piemēram, rūdām un smiltīm, kas satur azbesta šķiedras dabīgu piemaisījumu veidā;
tā kā šķiedru noturības tests, ko izdara, lai novērtētu, kādu apdraudējumu rada konkrēti ražojumi, kas satur azbestu, vēl nav plaši izplatīts; tā kā neatkarīgi no tā jāveicina tādu produktu lietošana, kas mazina cilvēka un vides kopējo apdraudējumu;
tā kā ar Padomes Direktīvu 91/382/EEK [6] groza Direktīvu 83/477/EEK par darba ņēmēju aizsardzību pret apdraudējumu, kas saistīts ar pakļaušanu azbesta iedarbībai darba vietā (otrā atsevišķā direktīva saskaņā ar Direktīvas 80/1107/EEK 8. pantu);
tā kā šajā direktīvā paredzētie pasākumi ir saskaņā ar atzinumu, ko sniegusi Komiteja, kas atbild par to direktīvu pielāgošanu tehnikas attīstībai, kuras attiecas uz tehnisko šķēršļu novēršanu bīstamu vielu un preparātu tirdzniecībā,
IR PIEŅĒMUSI ŠO DIREKTĪVU.
1. pants
Ar šo Direktīvas 76/769/EEK I pielikumu pielāgo tehnikas attīstībai, kā noteikts šīs direktīvas pielikumā.
2. pants
1. Dalībvalstis pieņem un publicē noteikumus, kas vajadzīgi, lai līdz 1993. gada 1. janvārim izpildītu šīs direktīvas prasības, un par to tūlīt informē Komisiju. Dalībvalstīs šos noteikumus piemēro no 1993. gada 1. jūlija.
Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis pieņem procedūru, kā izdarīt šādu atsauci.
2. Dalībvalstis ne vēlāk kā 18 mēnešus pēc šīs direktīvas pieņemšanas dara Komisijai zināmus to tiesību aktu svarīgākos noteikumus, ko tās pieņem jomā, uz kuru attiecas šī direktīva.
3. pants
Šī direktīva ir adresēta dalībvalstīm.
Briselē, 1991. gada 3. decembrī

Labels: 14
20
0
3
15